Wie is Dookoom? Het jy al gehoor van Dookoom? Ek het nog nooit eers die naam gehoor voor gister nie. In fact, ek weet nogsteeds nie hoe spreek mens Dookoom uit nie, want ek het dit nog net gelees. Tog weet ek nou meer van hulle as ooit van te vore. Uitstekende gorilla marketing, of is dit regtig ‘n geval van “No publicity like bad publicity”?

Dookoom is ‘n rap groep uit die Cape Flats. Hulle het al naam gemaak vir hulself op die scene daar, maar die feit dat jy nog nooit van te vore van hulle gehoor het nie behoort vir jou ‘n indikasie te wees dat famous in die Cape Flats nie baie famous is nie. Isaac Mutant is een van die lede van die groep en hy het al gewerk saam met Die Antwoord. Ander lede sluit karakters in met name soos Human Waste en Roach.

As jy wil hê iets moet traction kry op die internet is die beste manier om ‘n influencer te kry om daaroor te begin praat. Toe Katy Perry tweet oor Die Antwoord se ‘Enter the Ninja’ het dinge vinnig en drasties vir hulle verander. Dookoom was ‘n populêre rap groep in die Cape Flats, tot Steve Hofmeyr sy bek oor hulle video ‘Larney jou Poes’ gerek het.

Isaac Mutant en die res van Dookoom is nie nuut to die game van rap nie, en ek is seker die feit dat Isaac al saam met Die Antwoord gewerk het, het hy al ‘n ding of twee by Waddy Jones (Ninja) geleer. Sê wat jy wil van Die Antwoord, maar hulle weet waarheen om kole te stoot om die vuur die warmste te maak, en dit is iets wat Dookoom nou ook toegepas het op hul nuwe song en die video wat met die song gepaard gaan.

Hoekom maak ‘Larney jou poes’ mense so warm onder die kraag?

Buiten die feit dat ‘Larney jou Poes’ nie ‘n slegte song is nie, bring dit ook ‘n onderwerp tot die oppervlak wat ons weet ‘n probleem is in Suid-Afrika; cheap labor. Tog kan ons ook nie verbaas wees dat taalgebruik in die song en die inhoud van die video sommige mense warm maak onder die kraag nie, veral die wat voorbaat trek uit cheap labour.

Gaan die video mense dryf tot geweld? Niks meer as wat Sunette Bridges se Facebook page haar ondersteuners gaan dryf tot geweld nie. Tog sien ek nie dat Afriforum ‘n klag van ‘Hate Speech’ gaan aflê teen Sunette Bridges vir kak wat sy elke dag op haar Facebook page sê nie. Want dit is presies wat Afriforum nou gedoen het, hulle het ‘n klag van ‘Hate Speech’ gemaak by die Human Rights Commission. Plaas doen hulle iets behulpsaam soos voer nog arm kinders.

‘Larney jou Poes’ is niks meer hate speech as wat Rage Against the Machine se ‘Killing in the Name’ of ‘Bullet in the Head’ hate speech is nie. Afriforum wil dit laat voorkom asof hulle die veiligheid van mense in gedagte het, wanneer al wat hulle eintlik doen is om te probeer om ‘n politiese agenda aan jou te verkoop. Vir al die goed wat Afriforum al gedoen het, het hulle ook al baie sleg gedoen.

Dit is blatantly fokken obvious vir enige persoon wat vir homself kan dink dat Dookoom hier gemik het vir publicity om te help om hul loopbaan te beforder. Dit is glad nie anders as Steve Hofmeyr wat ‘Die Stem’ sing by sy shows nie. Wil Steve ‘n oorlog begin? Nee. Hy wil relevant bly sodat hy geld kan maak. Die groot verskil hier is dat daar eintlik artistic value is in Dookoom se ‘Larney jou Poes’, iets wat Steve Hofmeyr se musiek nog nooit gehad het nie. Die cheap labour blik vol wurms is al lankal oop, die blik se inhou is nou net op die etenstafel van almal in Suid-Afrika en ook die res van die wêreld.

Ek is oortuig dat daar baie minder rassite is in Suid-Afrika as wat ons dink, tussen mense van alle rasse. In meeste gevalle is dit ‘n geval van mense wat gefrustreer is. Dookoom sê dit self die beste in die lirieke van hulle kontroversiële song:

And by the way, who the fuck is you to call my frustrated ass a racists

In Suid-Afrika het ons ‘n siekte en die siekte is om ‘rassis’ te skree vir enige ding wat ons ongemaklik maak. ANC en EFF lede doen dit gereëld omdat hulle nie ‘n intellegente been het om op te staan nie. Lyk my dieselfde taktiek is nou deel van Afriforum se onnoselheid. Ongelukkig is Afriforum besig om mooi in Dookoom en Isaac Mutant se hand in te speel met wat hulle tans doen. Want ek het nie twee weke terug geweet van Dookoom nie, maar danksy Steve Hofmeyr en Afriforum is hulle nie nou net op my radar nie, hulle is deel van my playlist.